Lauren Daigle

Lauren Daigle (pilnas vardas – Lauren Ashley Daigle; g. 1991 m. rugsėjo 9 d. Lafajete) – amerikiečių krikščioniškos muzikos atlikėja ir dainų autorė, dviejų Grammy apdovanojimų savininkė. Jos atliekama daina „You Say“ yra ilgiausiai Billboard krikščioniškos muzikos topo viršūnėje išsilaikiusi solo atlikėjos kompozicija.

Biografija 
Lauren gimė Lafajete, Luizianos valstijoje. Baigusi mokyklą, ji metus praleido Brazilijoje kaip savanorė, o grįžusi įstojo į Luizianos universitetą (LSU). Čia ji dainavo chore, o 2010 ir 2012 m. du kartus dalyvavo talentų šou „American Idol“: pirmą kartą nepateko tarp 24 finalininkių, antrą kartą buvo eliminuota pirmame finalo ture. Vėliau ji sulaukė kvietimo iš įrašų kompanijos „Centricity Music“ dalyvauti įrašuose kaip pritariančioji vokalistė, o 2013 m. jai buvo pasiūlyta sutartis.

Pirmasis Lauren singlas „Light of the World“ buvo įtrauktas į tų pačių metų kalėdinį krikščioniškų dainų rinkinį „Christmas: Joy To The World“. Daina buvo gana populiari ir patraukė publikos dėmesį, ko pasekoje 2014 m. rugsėjį buvo išleistas jos EP albumas „How Can It Be“.

2015 m. balandį pasirodė jos pilnas albumas tuo pačiu pavadinimu, kuris debiutavo Billboard Krikščioniškų albumų topo viršūnėje bei pateko į pagrindinį Billboard albumų sąrašą (16 vieta). Pirmoje sąrašo pozicijoje albumas išsilaikė 6 savaites, o vėliau pelnė platininio statusą. Albumo singlai „How Can It Be“, „Trust in You“ ir „First“ taip pat pasiekė 1 vietą Billboard Christian Airplay Chart, o „Come Alive (Dry Bones)“ – 5-ąją. Galiausiai albumas buvo pripažintas geriausiu metų krikščioniškos muzikos albumu ir nominuotas Grammy.

2016 m. spalį pasirodė Lauren kalėdinis dainų albumas „Behold: A Christmas Collection“, kuris Billboard 200 albumų sąraše debiutavo 77 vietoje, o vėliau pakilo iki 29. Krikščioniškų albumų sąraše jis debiutavo 18 vietoje ir pasiekė 1.

2017 m. pasirodžiusiame fantastiniame filme „Bėgantis skustuvo ašmenimis 2049“ Lauren atliko dainą „Almost Human“ ir tapo vis labiau žinoma ne tik krikščioniškos muzikos klausytojams, bet ir platesnei auditorijai.

2018 m. liepos 13 d. buvo išleistas singlas „You Say“ iš būsimojo albumo „Look Up Child“. Krikščioniškos muzikos topo 1 vietoje jis praleido 132 savaites (ne iš eilės) ir pateko į Gineso rekordų knygą kaip ilgiausiai 1 pozicijoje buvęs kūrinys bei kaip pirmoji daina, 1 vietoje išbuvusi 100 savaičių. „You Say“ buvo apdovanota Grammy, tačiau metų pabaigoje pasirodžiusiame interviu ji pareiškė nebelaikanti savęs krikščioniškos muzikos atlikėja ir dėl to sulaukė nemažai kritikos iš savo buvusių gerbėjų.

Albumas „Look Up Child“ debiutavo 3 vietoje Billboard 200 sąraše ir taip pat laimėjo Grammy apdovanojimą.

Diskografija 
 How Can It Be (2015)
 Behold: A Christas Collection (2016)
 Look Up Child (2018)

Apdovanojimai

American Music Awards

Billboard muzikos apdovanojimai

GMA Dove apdovanojimai 
{| class="wikitable"
!Metai
!Apdovanojimas
!Kategorija
!Rezultatas
|-
|rowspan="3"| 2015|| Lauren Daigle || New Artist of the Year || 
|-
|How Can It Be || Pop/Contemporary Song of the Year || 
|-
|How Can It Be || Song of the Year || 
|-
|rowspan="6"| 2016 || Lauren Daigle || Songwriter of the Year || 
|-
| Lauren Daigle || Contemporary Christian Artist of the Year || 
|-
| Lauren Daigle || Artist of the Year || 
|-
| Trust in You || Song of the Year || 
|-
| First || Song of the Year || 
|-
| Trust in You || Pop/Contemporary Recorded Song of the Year || 
|-
|rowspan="5"| 2017 || Come Alive (Dry Bones) || Song of the Year || 
|-
| Lauren Daigle || Songwriter of the Year || 
|-
| Hard Love || Rock/Contemporary Recorded Song of the Year || 
|-
| Come Alive (Dry Bones) || Pop/Contemporary Recorded Song of the Year || 
|-
| 'Behold' || Christmas / Special Event Album of the Year || 
|-
|rowspan="2"| 2018 || O’Lord || Song of the Year || 
|-
| O’Lord || Pop/Contemporary Recorded Song of the Year || 
|-
|rowspan="6"| 2019 || You Say || Song of the Year || 
|-
| Lauren Daigle || Songwriter of the Year (Artist) || 
|-
| Lauren Daigle || Contemporary Christian Artist of the Year || 
|-
| Lauren Daigle || Artist of the Year || 
|-
| You Say || Pop/Contemporary Recorded Song of the Year || 
|-
| Look Up Child || Pop/Contemporary Album of the Year ||

Grammy

Nuorodos 

 Interneto svetainė

Šaltiniai 

JAV muzikai
Krikščioniškos muzikos atlikėjai
Dainų autoriai
Pop dainininkai